O Walay Katapusang Dios ug Hari sa tanang binuhat, Kinsa nagtugot kanako nga moabut niining taknaa, pasayloa ako sa mga sala nga akong nahimo niining adlawa sa buhat, sa pulong, ug sa hunahuna; ug hinloi, O Ginoo, ang akong uyamot nga kalag sa tanang kahugawan sa unod ug sa espiritu, ug itugot kanako, O Ginoo, nga makatulog niining gabhiona nga malinawon; nga sa pagbangon gikan sa akong higdaanan, ako makadayeg sa imong labing balaang ngalan sa tanang mga adlaw sa akong kinabuhi, ug buntoga ang mga kaaway, unodnon man o espirituhanon, nga kanunay nakiggubat batok kanako. Ug luwasa ako, O Ginoo, gikan sa mga walay pulos nga mga hunahuna ug mga tinguha sa dautan nga nakahugaw kanako. Kay imo man ang gingharian, ang gahum, ug ang himaya: sa + Amahan, ug sa Anak, ug sa Espiritu Santo, karon ug sa kahangtoran, ug sa mga katuigan nga walay katapusan. Amen